
„Egyből megfogant? Hát vetesse el! Lesz egy mongol idióta gyereke!” – Élet a Down-szindrómás gyermekekkel

Kulcsszavak: Down-szindróma; család; nehézségek
Dolgozatom a Down-szindrómás gyermekeket vizsgálja. Jelenleg kevés kutatás készült a Down-szindrómás gyermekekkel kapcsolatban, annak ellenére, hogy egyre több Down-szindrómás gyermek jön világra. A szülők a kezdeti trauma miatt, hogy gyermekük más mint egy tipikus fejlődésmenetű gyermek, ezért nem is tudják, hogy milyen attitűddel forduljanak feléjük. A Down-szindrómás gyermekek több segítségre szorulnak, mert fejlődésük teljesen eltérő.

Kutatásom fő célja, hogy az interjúk segítségével vizsgáljam a Down-szindrómás gyermekkel élő család életét, hétköznapjait és felmerülő nehézségeiket. Az interjús vizsgálatomba olyan családok kerültek be, akiknek a Down-szindrómás gyermeke 2 és 12 év között van.

Félig strukturált interjú keretein belül nyolc szülővel végeztem vizsgálatot, akik Down-szindrómás gyermeket nevelnek. A beszélgetés során nyitott kérdések segítségével a szülők szabadon meséltek tapasztalataikról, gondolataikról és életükről. Az interjús vizsgálatot kiegészítettem egy google kérdőívvel, amelyben a Down-szindrómás gyermekek tulajdonságaira irányultak.

Kutatásom során arra az eredményre jutottam, hogy a kezdeti nehézségeken túllendülve a Down-szindrómás gyermeket nevelő szülők fontosnak gondolják a gyermekük fejlődését, emellett nézőpontjuk is megváltozik más fogyatékossággal élő személyek irányába. Továbbá az újszülött érkezése a családi dinamikát, kapcsolatokat is átformálta. A Down-szindrómás gyermekeket és családjaikat több atrocitás is érte, elég csak a címben lévő idézetet elolvasni, amelyet egy orvos mondott az ultrahangos vizsgálatot követően.



